Senatorul USR Nicu Fălcoi, a transmis prin intermediului unei postări pe contul său de Facebook că nu a fost lăsat să participe la ședința la care se discuta bugetul orașului, ceilalți senatori închizându-i ușa.

Potrivit spuselor lui Nicu Fălcoi, în lege se stipulează faptul că senatorii au dreptul să participe la ședințele consiliilor locale, dar el nu a fost lăsat să participe la aceasta, vineri.

“Cel mai rău este faptul că nu ai dreptul la opinie în propria ta țară. USR-ul a făcut o contestație la modul cum Consiliul Local a promovat bugetul local în acest an. Mai precis, acesta nu a respectat termenele legale de punere în discuție a bugetului și dezbatere publică”, a spus Nicu Fălcoi.

Senatorul USR a mai transmis că „la mai puțin de o săptămână de la publicarea bugetului, consilierii locali au hotărât să voteze acest buget.”

Cu două zile în urmă, pe 28 martie, un incident asemănător a avut loc la Consiliul General al Capitalei. Atunci, președintele Uniunii Salvați România nu a fost lăsat să intre în sala de ședință și nu i s-a permis să ia cuvântul.

Președintele de ședință, Marian Orlando Culea, nu i-a permis lui Nicușor Dan să vorbească în cadrul întâlnirii din cauza faptului că nu s-ar fi înscris la cuvânt înaintea ședinței. Șeful USR ar fi vrut să ia cuvântul în legătură cu zece firme pe care primăria vrea să le înființeze, dar și în ceea ce privește consilierii USR nevalidați.

Citește mai multe detalii aici: VIDEO. Incident la ședința Consiliului General. Nicușor Dan nu a fost lăsat să intre în sala de ședință și nu i s-a permis să ia cuvântul